Orgelbüchlein

Orgelbüchlein (BWV 599–644, «Liten orgelbok») av Johann Sebastian Bach er en samling koralforspill for orgel som han for det meste komponerte i den tiden han fungerte som hofforganist i Weimar (1712 til 1717).
Enkeltsatsene kombinerer et høyt kunstnerisk nivå med omtanke for at samlingen skal være andvenbar både i gudstjenesten som i instrumental- og komposisjonundervisningen. Ifølge Christoph Wolff «kombinerer den typiske Orgel-Büchlein-koralen stram motivisk oppbygning og kontrapunktisk raffinement (inkludert strenge kanons) med et dristig ekspressivt musikalsk språk og subtile musikalsk-teologiske tekstfortolkninger; i hver av dem forbindes manual- og pedalstemmene elegant til et mønstergyldig orgelpartitur.»


== Opprinnelse ==
Bach startet opp med den nitti siders boka i begynnelsen av tiden i Weimar, altså allerede rundt 1708, og skrev inn alle titlene på de 164 planlagte koralene. Dermed viste han ikke bare hvilke koraler han planla å kopiere inn eller tonesette på nytt, men også hvem som skulle strekke seg over en eller to sider à seks notelinjer. Rekkefølgen av satsene følger kirkeåret, slik det har vært vanlig i tyske lutherske sangbøker fram til i dag. Halvparten av satsene er renskrifter, dvs kopier av allerede eksisterende verk, sannsynligvis kopiert fra en mye tidligere koralsamling.Den første delen, fra advent til påske, er nesten fullstendig, deretter blir det større og større luker jo lengre utover en kommer. Sannsynligvis mistet Bach interessen for denne typen koralbearbeidelser etterhvert som nye komposisjonsprosjekter opptok ham. Tittelen han skrev inn langt senere, i 1720, gjenspeiler at verket nå først og fremst var blitt et pedagogisk verktøy. Bach beholdt heftet for undervisningsformål og etter 1727 føyde han bare til en eneste fullstendig koral, begynte på en annen og foretok noen revisjoner her og der. Den endelige Orgelbüchlein inneholder i dag 46 fullførte koralpreludier, eller «46 ausgeführte Choralvorspiele» som en ukjent hånd har utvidet Bachs tittel med.  
Tittelen som Bach føyde til i 1720 er:

 
I 1739, på den tiden tredje del av Clavierübung ble til, var disse satsene åpenbart allerede for gammeldagse til å brukes om igjen, Bachs koralbearbeidelser fra senere tid har stort sett et mye større omfang.


== Oversikt over enkeltsatsene ==


== Referanser ==


== Litteratur ==
Stinson, Russell: Bach: The Orgelbüchlein. New York, Oxford: Oxford University Press 1999. ISBN 978-0-19-386214-2
Williams, Peter: Johann Sebastian Bachs Orgelwerke. Band 2: Choralbearbeitungen. Mainz u.a.: Schott 1998. ISBN 978-3-7957-1854-1
Hiemke, Sven: Johann Sebastian Bach – Orgelbüchlein. Kassel 2007. ISBN 978-3-7618-1734-6
Wolff, Christoph (2001). Johann Sebastian Bach: The Learned Musician. W. W. Norton & Company. ISBN 0393322564. 


== Utgaver ==
Orgelbüchlein finnes i flere utgaver:

Griepenkerl/Roitzsch, bind 5
Lohmann, bind 7
NBA, bind 1
Hg. Heinz-Harald Löhlein, BVK, 31999 (Documenta Musicologica, Reihe II, bind 11): Faksimile av autografen
Hg. Ulrich Leisinger. Wiener Urtext Edition


== Eksterne lenker ==
(en) https://web.archive.org/web/20111016004202/http://jsbach.org/das.html Diskografi
Blant J. S. Bachs orgelverk på Mutopia project finnes også koralene fra Orgelbüchlein.
Orgelbüchlein: Fritt tilgjengelige noter i International Music Score Library Project.
Komplett Orgelbüchlein på Arno Rogs webside